CELEX: 32018D1886
Language: da
Date: 2018-11-30 00:00:00
Title: Kommissionens gennemførelsesafgørelse (EU, Euratom) 2018/1886 af 30. november 2018 om ændring af beslutning 90/184/Euratom, EØF om bemyndigelse af Danmark til at beregne grundlaget for de momsbaserede egne indtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering (meddelt under nummer C(2018) 7854)

4.12.2018   
               
               
                  DA
               
               
                  Den Europæiske Unions Tidende
               
               
                  L 308/45
               
            
         KOMMISSIONENS GENNEMFØRELSESAFGØRELSE (EU, Euratom) 2018/1886
         af 30. november 2018
         om ændring af beslutning 90/184/Euratom, EØF om bemyndigelse af Danmark til at beregne grundlaget for de momsbaserede egne indtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering
         
            
               (meddelt under nummer C(2018) 7854)
            
         
         (Kun den danske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til traktaten om oprettelse af Det Europæiske Atomenergifællesskab,
         under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 6, stk. 3, første led,
         efter høring af Det Rådgivende Udvalg for Egne Indtægter, og
         ud fra følgende betragtninger:
         
                     (1)
                  
                  
                     I henhold til artikel 371 i Rådets direktiv 2006/112/EF (2) kan Danmark på de betingelser, der var gældende i denne medlemsstat den 1. januar 1978, fortsætte med at fritage de i del B i bilag X til dette direktiv anførte transaktioner. I henhold til samme artikel skal der tages hensyn til disse transaktioner ved beregningen af grundlaget for de egne momsindtægter.
                  
               
                     (2)
                  
                  
                     Ved Kommissionens beslutning 90/184/Euratom, EØF (3) fik Danmark ved beregningen af grundlaget for de momsbaserede egne indtægter bemyndigelse til bl.a. ikke at tage hensyn til transaktioner, der nu er omhandlet i del B, nr. 2), i bilag X til direktiv 2006/112/EF, nemlig ydelser leveret af forfattere og kunstnere, herunder udøvende kunstnere. Denne bemyndigelse blev imidlertid tilbagekaldt ved Kommissionens gennemførelsesafgørelse 2012/814/EU, Euratom (4).
                  
               
                     (3)
                  
                  
                     I 2012 foretog Kommissionen en revision af de bemyndigelser, der var tildelt medlemsstaterne, med henblik på at tilbagekalde de bemyndigelser, der ikke længere var nødvendige. Som led i denne revision har Danmark uagtsomt undladt at anføre bemyndigelsen for så vidt angår de i del B, nr. 2), i bilag X til direktiv 2006/112/EF omhandlede transaktioner på en liste over bemyndigelser, der er forelagt Kommissionen. Kommissionen fortolkede denne undladelse som Danmarks stiltiende bekræftelse af, at bemyndigelsen kunne tilbagekaldes, og den vedtog efterfølgende gennemførelsesafgørelse 2012/814/EU, hvorved den i artikel 1 i beslutning 90/184/Euratom, EØF tildelte bemyndigelse tilbagekaldes. Hvis Kommissionen havde haft rådighed over de korrekte oplysninger, ville bemyndigelsen ikke være blevet tilbagekaldt.
                  
               
                     (4)
                  
                  
                     I brev af 30. april 2018 meddelte Danmark, at den i beslutning 90/184/Euratom, EØF tildelte bemyndigelse blev tilbagekaldt på grund af en misforståelse. I betragtningerne til gennemførelsesafgørelse 2012/814/EU, Euratom anføres det med urette, at Danmark har momsbelagt de i del B, nr. 2), i bilag X til direktiv 2006/112/EF omhandlede transaktioner, og at den ved beslutning 90/184/Euratom, EØF tildelte bemyndigelse derfor bør tilbagekaldes. Danmark har imidlertid bekræftet, at ydelser leveret af forfattere og kunstnere, herunder udøvende kunstnere, aldrig har været momsbelagt, og at disse ydelser henhører under de i del B, nr. 2) i bilag X til direktiv 2006/112/EF anførte transaktioner, som medlemsstaterne kan fortsætte med at fritage. I betragtning af at grundlaget for tilbagekaldelsen af bemyndigelsen faktisk aldrig har eksisteret, anmoder Danmark Kommissionen om på ny at tildele den i beslutning 90/184/Euratom, EØF tildelte bemyndigelse.
                  
               
                     (5)
                  
                  
                     På grundlag af en analyse af de dokumenter, der blev fremlagt af Danmark i 2012, samt oplysninger, der blev modtaget fra Danmark i 2018, er Kommissionen af den opfattelse, at bemyndigelsen bør tildeles på ny med henblik på at ændre ordlyden af beslutning 90/184/Euratom, EØF, og at bemyndigelsen bør gælde fra denne dato.
                  
               
                     (6)
                  
                  
                     Af hensyn til gennemsigtigheden og retssikkerheden bør anvendelsen af denne bemyndigelse være tidsmæssigt begrænset.
                  
               
                     (7)
                  
                  
                     Beslutning 90/184/Euratom, EØF bør derfor ændres —
                  
               VEDTAGET DENNE AFGØRELSE:
         
            Artikel 1
            I beslutning 90/184/Euratom, EØF indsættes følgende artikel 2a:
            
               
                  »Artikel 2a
                  Med henblik på beregningen af grundlaget for de momsbaserede egne indtægter for perioden fra den 20. december 2012 til den 31. december 2022 bemyndiges Danmark til ikke at tage hensyn til de i del B, nr. 2), i bilag X til Rådets direktiv 2006/112/EF (*1) omhandlede transaktioner, for så vidt som de finder anvendelse på ydelser leveret af forfattere og kunstnere, herunder udøvende kunstnere.
               
            
         
         
            Artikel 2
            Denne afgørelse er rettet til Kongeriget Danmark.
         
         
            Udfærdiget i Bruxelles, den 30. november 2018.
            
               
                  På Kommissionens vegne
               
               Günther OETTINGER
               
                  Medlem af Kommissionen
               
            
         
         
            (1)  EFT L 155 af 7.6.1989, s. 9.
         
            (2)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
         
            (3)  Kommissionens beslutning 90/184/Euratom, EØF af 23. marts 1990 om bemyndigelse af Danmark til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering (EFT L 99 af 19.4.1990, s. 37).
         
            (4)  Kommissionens gennemførelsesafgørelse 2012/814/EU, Euratom af 19. december 2012 om ændring af beslutning 90/184/Euratom, EØF om bemyndigelse af Danmark til at beregne grundlaget for de momsbaserede egne indtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering (EUT L 352 af 21.12.2012, s. 56).